text: BUPL: Vi vil ikke gå på kompromis med børneattester
  21 februar 2016 kl. 19.28
  Formanden for BUPL mener ikke at flygtninge bør arbejde med børn, hvis de ikke har en ordentlig børneattest.
  Elisa Bergmann, der er formand for BUPL, fortæller søndag aften i TV SYD’s nyhedsudsendelse, at BUPL ikke vil gå på kompromis med børneattester. Organisationen mener ikke, at flygtninge bør arbejde med børn, så længe de ikke har en ordentlig børneattest.
  Elisa Bergmann afviser dog ikke, at man kan finde en anden løsning end børneattester, når man skal ansætte flygtninge. Hør hele interviewet fra aftenens udsendelse øverst på siden.
  